**Informačná povinnosť prevádzkovateľa voči dotknutej osobe**

V súlade s uplatňovaním Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „Nariadenie GDPR“) od 25. 05. 2018 má spoločnosť AB Contact, s.r.o. ako prevádzkovateľ osobných údajov (ďalej aj ako „Prevádzkovateľ“) povinnosť plniť si svoju oznamovaciu/informačnú povinnosť voči dotknutej osobe v súlade s článkom 13 Nariadenia GDPR a v súlade s ustanovením §19 a nasl. zákona č. 18/2018 Z. z. o ochrane osobných údajov a o zmene a doplnení niektorých zákonov.

Vaše osobné údaje budú spracúvané bezpečne, v súlade s bezpečnostnou politikou Prevádzkovateľa a v súlade s platnými a účinnými právnymi predpismi a len po dobu nevyhnutnú na splnenie účelu spracúvania. Prevádzkovateľ prijal primerané technické, organizačné a personálne opatrenia zabezpečujúce bezpečné spracúvanie osobných údajov a zobral do úvahy dôvernosť a dôležitosť spracúvaných osobných údajov, ako aj rozsah možných rizík, ktoré sú spôsobilé narušiť bezpečnosť alebo funkčnosť jeho informačných systémov.

Prevádzkovateľ: AB Contact, s.r.o. so sídlom Kukučínova 8, 921 01 Piešťany, IČO: 36 257 753, zapísaná v obchodnom registri Okresného súdu Trnava, oddiel: Sro, vložka číslo: 14525/T, štatutárny orgán: Mgr. Andrej Bartovic, konateľ, Mgr. Marcela Bartovicová, konateľ, email: info@abcontact.sk, telefónne číslo: +421 33 773 4221.

Príjemcovia: k osobným údajom má prístup Prevádzkovateľ a zamestnanci Prevádzkovateľa, ako aj externé spoločnosti zabezpečujúce služby pre Prevádzkovateľa. Zamestnanci Prevádzkovateľa sú poučení o zásadách spracúvania osobných údajov a o postupoch pri spracúvaní osobných údajov.

Účel spracúvania osobných údajov: vytváranie databázy - informačného systému klientov na účel prevádzkovania realitnej činnosti Prevádzkovateľa.

Právny základ spracúvania osobných údajov: súhlas dotknutej osoby; spracúvanie osobných údajov je nevyhnutné na plnenie zmluvy, ktorej zmluvnou stranou je dotknutá osoba, alebo na vykonanie opatrenia pred uzatvorením zmluvy na základe žiadosti dotknutej osoby.

Rozsah spracúvaných osobných údajov: meno, priezvisko, akademický titul, trvalý pobyt/bydlisko, dátum narodenia, rodné číslo, telefónne číslo, mailová adresa.

Doba uchovávania osobných údajov: počas trvania zmluvného vzťahu medzi Prevádzkovateľom a dotknutou osobou a po dobu 10 rokov po jeho skončení.

Prenos do tretích krajín alebo medzinárodnej organizácie: Prevádzkovateľ neprenesie osobné údaje dotknutej osoby do tretích krajín alebo medzinárodných organizácií.

Automatizované individuálne rozhodovanie vrátane profilovania: Osobné údaje nebudú použité na automatizované individuálne rozhodovanie vrátane profilovania.

Práva dotknutej osoby:

* **právo odvolať súhlas** – máte právo Vami udelený súhlas kedykoľvek odvolať, a to na adrese Prevádzkovateľa, elektronicky, písomne, oznámením o odvolaní súhlasu alebo osobne v sídle Prevádzkovateľa.
* **právo na prístup** – máte právo na poskytnutie kópie osobných údajov, ktoré o Vás máme k dispozícii, ako aj na to, ako Vaše osobné údaje používame.
* **právo na opravu** – prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím, neváhajte nás požiadať, aby sme tieto informácie upravili, aktualizovali alebo doplnili.
* **právo na výmaz (zabudnutie)** – máte právo nás požiadať o vymazanie Vašich osobných údajov, napríklad v prípade, ak osobné údaje, ktoré sme o Vás získali, už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad, môžeme mať určité regulačné povinnosti, čo znamená, že nebudeme môcť Vašej žiadosti vyhovieť.
* **právo na obmedzenie spracúvania** – za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme, môžu byť nepresné alebo keď si myslíte, že už Vaše osobné údaje nepotrebujeme využívať.
* **právo na prenosnosť údajov** – za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán.
* **právo namietať** – máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a Vy podáte námietku, nebudeme Vaše osobné údaje ďalej spracúvať.
* **právo podať návrh na začatie konania o ochrane osobných údajov** – ak sa domnievate, že Vaše osobné údaje spracúvame nespravodlivo alebo nezákonne, môžete podať sťažnosť na dozorný orgán, ktorým je Úrad na ochranu osobných údajov Slovenskej republiky.